recursal/SuperWikiNEXT-32B huggingface dataset:
பான் அமெரிக்கன் நெடுஞ்சாலை.
**அமெரிக்காக்களுக்கிடை நெடுஞ்சாலை** அல்லது **பான் அமெரிக்க நெடுஞ்சாலை** (*Pan American Highway*, போர்த்துகேயம்: *Rodovia / Auto-estrada Pan-americana*, எசுப்பானியம்: *Autopista / Carretera / Ruta Panamericana*) வட தென் அமெரிக்காக்களுக்கிடையே அமைக்கப்பட்டுள்ள ஒரு சாலைகள் வலையமைப்பாகும் இதனது மொத்த நீளம் 47.958 கிலோ மீட்டர்கள் (29,800 மைல்) ஆகும். பனாமா கொலம்பியா நாடுகளின் எல்லையில் *தாரியன் இடைவெளி* எனப்படும் மழைக்காடுகள் நிறைந்த 159 கிலோமீட்டர்கள் (99 மைல்) தொலைவைத் தவிர, இந்த நெடுஞ்சாலை அமைப்பு இரு அமெரிக்காக்களின் முதன்மை நாடுகளை இணைக்கிறது.

கின்னஸ் உலக சாதனைகளில், பான் அமெரிக்கன் நெடுஞ்சாலை உலகின் மிக நீளமான "வாகனம் செல்லும் சாலை"யாகக் குறிக்கப்பட்டுள்ளது. எனினும், தாரியன் இடைவெளி இருப்பதனால் இதனை வழக்கமான மோட்டார் வாகனத்தில் தென் அமெரிக்கா மற்றும் மத்திய அமெரிக்கா இடையே கடக்க முடியாது.

பான் அமெரிக்க நெடுஞ்சாலை அமைப்பு கண்ணோட்டம்
-------------------------------------------

வடக்கு பான் அமெரிக்க நெடுஞ்சாலை 9 நாடுகள் வழியாக பயணம்:

* கனடா
* அமெரிக்கா
* மெக்சிகோ
* குவாத்தமாலா
* எல் சால்வடோர்
* ஹோண்டுராஸ்
* நிகரகுவா
* கோஸ்டா ரிகா
* பனாமா

தெற்கு பான் அமெரிக்க நெடுஞ்சாலை 9 நாடுகள் வழியாக பயணம்:

* சூரினாம்
* கயானா
* பிரேசில்
* வெனிசுலா
* கொலம்பியா
* எக்குவடோர்
* பெரு
* சிலி
* அர்ச்சென்டினா

* This car - GMC Sierra - did all the Panamericana from Deadhorse / Prudhoe Bay, Alaska to Ushuaia, Tierra del Fuego, Argentina. Shown in front of Torres del Paine, Patagonia, Chile.This car - GMC Sierra - did all the Panamericana from Deadhorse / Prudhoe Bay, Alaska to Ushuaia, Tierra del Fuego, Argentina. Shown in front of Torres del Paine, Patagonia, Chile.
* Panamericana near Cashapamba, Pichincha, எக்குவடோர்Panamericana near Cashapamba, Pichincha, எக்குவடோர்
* Panamericana - northern Peru near PacasmayoPanamericana - northern Peru near Pacasmayo
* Panamericana near Puerto De Lomas, PeruPanamericana near Puerto De Lomas, Peru
* Panamericana in the Atacama Desert southern Peru S. of La JoyaPanamericana in the Atacama Desert southern Peru S. of La Joya
**தட்டையில் ஒரிப்புறத்து பகவதி கோயில்** இந்தியாவில், கேரளா மாநிலம் பத்தனம்திட்டாவில்  பந்தளம் அருகே உள்ள தட்டையில்  என்னும் இடத்தில் உள்ள 1200 ஆண்டுகள் வாய்ந்த பழமையான இந்துக் கோயிலாகும். மத்திய திருவிதாங்கூரில் உள்ள மிகவும் பிரபலமான பகவதி கோவில்களில் இதுவும் ஒன்றாகக் கருதப்படுகிறது.

துணைத்தெய்வங்கள்
----------------

இதன் மூலவர் காளி தேவி ஆவார்.விநாயகர், கிருஷ்ணர், நாக ராஜர், நாக யட்சி, ராட்சசு, யோகேஸ்வரன், யட்சி அம்மா, மதன் சுவாமி ஆகிய துணைத்தெய்வங்கள் இங்கு உள்ளன. இக்கோயிலில் ஆண்டுதோறும் நடைபெறும் திருவிழாவின் ஒரு பகுதியாக 'தூக்கம்' பிரசாதம் வழங்கப்படுகிறது.

அமைவிடம்
--------

இக்கோயில் பந்தளத்திலிருந்து சுமார் 7 கி.மீ. தொலைவிலும், பத்தனம்திட்டாவிலிருந்து 12 கி.மீ. தொலைவிலும், தேசிய நெடுஞ்சாலை 183A இல் 2 கி.மீ. தொலைவிலும் அமைந்துள்ளது.

மேலும் பார்க்கவும்
------------------

* தட்டாயில்
* பத்தனம்திட்டா மாவட்டம்
* பந்தளம்
* ஏழம்குளம்
* வல்லிக்கோடு
* நரியாபுரம்

மேற்கோள்கள்
-----------

1. ↑  Ashish (2020-06-12). "Orippurathu Bhagavathy Temple in Kerala - Orippurathu Bhagavathy Temple Pooja Timing, Location". .
2. ↑  "Orippurathu Bhagavathy Temple - Info, Timings, Photos, History" (in en-US). .
3. ↑  "Thattayil Orippurathu Bhagavathi Temple, Pathanamthitta, India Tourist Information" (in en-US). .
4. ↑  "The Hindu : Kerala / Pathanamthitta News : ‘Thookkom' held at temple". *web.archive.org*.. பார்த்த நாள்: 2023-11-22.

வெளி இணைப்புகள்
---------------

* "The Hindu News - Thookam held at Orippurathu temple". *தி இந்து* (Chennai, India). 2011-04-08 இம் மூலத்தில் இருந்து 2012-11-10 அன்று. பரணிடப்பட்டது... பார்த்த நாள்: 2011-07-24.
**குர்பச்சன் சிங் ரந்தாவா** (*Gurbachan Singh Randhawa*) இந்தியாவைச் சேர்ந்த ஒரு தடகள வீரராவார். 1939 ஆம் ஆண்டு சூன் மாதம் 6 ஆம் தேதியன்று பஞ்சாப் மாநிலத்தின் அமிர்தசரசு நகரத்திற்கு அருகிலுள்ள நங்கிலி கிராமத்தில் இவர் பிறந்தார். 1962 ஆம் ஆண்டு நடைபெற்ற ஆசிய விளையாட்டுப் போட்டிகளில் டெகாத்லான் எனப்படும் பத்துவகைப் போட்டியில் தங்கப் பதக்கம் வென்றார். 1960 மற்றும் 1964 ஆம் ஆண்டுகளில் நடைபெற்ற ஒலிம்பிக்கு போட்டியில் 110 மீ தடைதாண்டும் ஓட்டம், உயரம் தாண்டுதல் மற்றும் பத்துவகை போட்டி ஆகியவற்றில் இந்தியாவின் சார்பாகப் பங்கேற்று விளையாடினார். 1964 ஆம் ஆண்டு நடைபெற்ற டோக்கியோ ஒலிம்பிக்கில் 110 மீட்டர் தடை தாண்டல் போட்டியில் 14.07 வினாடிகளில் பந்தயத் தொலைவைக் கடந்து ஐந்தாவது இடத்தைப் பிடித்தார். இவரது சாதனைகளை பாராட்டி இந்திய அரசு இவருக்கு 1961 ஆம் ஆண்டில் முதலாவது அருச்சுனா விருதை வழங்கி கௌரவித்தது. குர்பச்சன் சிங் ரந்தாவாவிற்கு 2005 ஆம் ஆண்டில் பத்மசிறீ விருதும் வழங்கப்பட்டது. இவரது வாழ்க்கை வரலாறை 'உத்னா பாசு' என்ற பெயரில் நவ்தீப் சிங் கில் எழுதியுள்ளார்.

மேற்கோள்கள்
-----------

1. ↑  Gurbachan Singh Randhawa. Sports Reference. Retrieved 2019-06-29.
2. ↑  "Padma Awards". Ministry of Home Affairs, Government of India. 2015. .

புற இணைப்புகள்
--------------

* The Randhawas never retire
* Randhawa, a rare breed
குவாண்டம் ஈர்ப்பியல் கோட்பாடுகளின் படி, **கிராவிடான்** என்பது ஈர்ப்பு விசையின் ஒரு கருதுகோள் அளவிலான குவாண்டம், அதாவது ஈர்ப்பியல் விசையைச் செயலாக்கச் செய்யும் ஒரு அடிப்படைத் துகள் ஆகும். பொது சார்புக் கோட்பாட்டில் மறுஇயல்பாக்கலுடன் நிலுவையிலுள்ள கணிதச் சிக்கல்களின் காரணமாக கிராவிடான்களுக்கு முழுமையான குவாண்டம் புலக்கோட்பாடு இல்லை. குவாண்டம் ஈர்ப்பியலின் ஒத்தக் கோட்பாடாக நம்பப்படும் சரக் கோட்பாட்டின் படி, கிராவிடான் என்பது ஒரு அடிப்படைச் சரத்தின் நிறையற்ற நிலை ஆகும்.

கிராவிடான் என்ற துகள் உண்மையில் இருந்தால், அது நிறையற்றதாக இருக்க வேண்டும் என எதிர்பார்க்கப்படுகிறது, ஏனெனில் ஈர்ப்பியல் விசை என்பது நீண்ட வீச்சினைக் கொண்டது மேலும் ஒளியில் வேகத்தில் பரவுதுபோல் தெரிகிறது. கிராவிடான் ஒரு சுழற்சி-2 போசான் ஆக இருக்க வேண்டும் ஏனெனில் ஈர்ப்பு விசையின் மூலம் ஒரு அழுத்தம் - ஆற்றல் பண்புரு, அதாவது இரண்டாம் நிலை பண்புரு ஆகும் (மின்காந்தவியல் சுழற்சி -1 ஒளியணு உடன் ஒப்பிடும்போது, இதன் மூலம் நான்-மின்னோட்டம் ஆகும்). கூடுதலாக, எந்தவொரு நிறையற்ற சுழற்சி-2 புலமும் கிராவிடானிலிருந்து பிரித்தறிய முடியாத விசையைத் தூண்டும் என்பதைக் காட்ட முடியும், ஏனெனில் ஒரு நிறையற்ற சுழற்சி-2 புலம் தகைவு-ஆற்றல் பண்புருவுடன் ஈர்ப்பியல் இடைவினைகளைப் போன்றே இணைகிறது. இந்த முடிவுகள், ஒரு நிறையற்ற சுழற்சி-2 துகள் கண்டறியப்பட்டால், அது கிராவிடானகத் தான் இருக்க வேண்டும் என்று கூறுகின்றன.

கோட்பாடு
--------

ஈர்ப்புவிசை இடைவினைகள் இன்னும் கண்டுபிடிக்கப்படாத, "கிராவிடான்" என்று அழைக்கப்படக்கூடிய ஒரு அடிப்படைத் துகளினால் செயலாக்கப்படுகின்றன என்று கருதப்படுகிறது. இயற்கையில் அறியப்பட்ட பிற மூன்று விசைகளும் அடிப்படைத் துகள்களினால் செயலாக்கப்படுகின்றன: மின்காந்தவியல் விசை ஒளியணுவினாலும், வலிய இடைவினை ஆனது ஒட்டுமின்னியாலும், வலிகுறை இடைவினை டிபிள்யூ மற்றும் இசட் போசான்களாலும் செயலாக்கப்படுகின்றன. இந்த மூன்று விசைகளும் துகள் இயற்பியலின் சீர்மரபு ஒப்புருவினால் துல்லியமாக விவரிக்கப்படுபவையாகத் தோன்றுகின்றன. பண்டைய இயற்பியல் எல்லையின் படி, ஒரு வெற்றிகரமான கிராவிடான் கோட்பாடானது பொதுச் சார்புக் கோட்பாட்டைக் குறைக்கும், பொதுச் சார்புக் கோட்பாடானது வலிகுறை புல எல்லையில் நியூட்டனின் ஈர்ப்பு விதியினைக் குறைக்கிறது.

கிராவிடான் என்ற சொல் முதன்முதலில் சோவியத்தைச் சேர்ந்த இயற்பியலாளர்களான திமித்திரி போகின்சுடவு மற்றும் கால்பெரினால் 1934ல் உருவாக்கப்பட்டது.

மேற்கோள்கள்
-----------

1. ↑  For a comparison of the geometric derivation and the (non-geometric) spin-2 field derivation of general relativity, refer to box 18.1 (and also 17.2.5) of Charles W. Misner; Kip Thorne; John A. Wheeler (1973). *Gravitation*. W. H. Freeman. பன்னாட்டுத் தரப்புத்தக எண்:0-7167-0344-0.
2. ↑  
Feynman, R. P.; Morinigo, F. B.; Wagner, W. G.; Hatfield, B. (1995). *Feynman Lectures on Gravitation*. Addison-Wesley. பன்னாட்டுத் தரப்புத்தக எண்:0-201-62734-5. .
3. ↑  
Zee, A. (2003). *Quantum Field Theory in a Nutshell*. Princeton University Press. பன்னாட்டுத் தரப்புத்தக எண்:0-691-01019-6.
4. ↑  
Randall, L. (2005). *Warped Passages: Unraveling the Universe's Hidden Dimensions*. Ecco Press. பன்னாட்டுத் தரப்புத்தக எண்:0-06-053108-8. .
5. ↑  
Blokhintsev, D. I.; Gal'perin, F. M. (1934). "Гипотеза нейтрино и закон сохранения энергии" (in ru). *Pod Znamenem Marxisma* **6**: 147–157. .
**ஒல்கா பேப்யி** (*Olga Babiy*) என்பவர் உக்ரைன் நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1989 ஆம் ஆண்டு சூன் மாதம் இருபதாம் ஆம் நாள் பிறந்தார். 2013 ஆம் ஆண்டு முதல் பெண் கிராண்டு மாசுட்டர் என்ற பட்டத்துடன் சதுரங்கம் ஆடி வருகின்றார்.

சதுரங்க வாழ்க்கை
----------------

2009 ஆம் ஆண்டு நடைபெற்ற உக்ரைனிய பெண்கள் சதுரங்க சாம்பியன் பட்டப் போட்டியில் 20 வயதுக்கு உட்பட்டோர் பிரிவில் பேப்யி வெற்றி பெற்றார். இதே ஆண்டு எவ்பேட்டோரியாவில் நடைபெற்ற உக்ரைனிய பெண்கள் தேசிய சதுரங்க சாம்பியன் பட்டப் போட்டியில் இவர் வெண்கலப் பதக்கம் வென்றார் .சீனாவின் சென்சென் நகரில் 2011 ஆம் ஆண்டு நடைபெற்ற கோடைகால அனைத்துலக பல்கலைக்கழக அணிப் போட்டியில் உக்ரைனிய மாணவர் அணியில் பங்கேற்று விளையாடி வெள்ளி பதக்கம் பெற காரணமாக இருந்தார். 2015 ஆம் ஆண்டு உக்ரைனின் லிவிவ் நகரில் நடைபெற்ற உக்ரைனிய பெண்கள் சதுரங்க சாம்பியன் பட்டப் போட்டியில் இவர் வெள்ளிப் பதக்கம் வென்றார். 
2008 ஆம் ஆண்டில் பிடே அமைப்பின் அனைத்துலக பெண்கள் சதுரங்க மாசுட்டர் பட்டமும், தொடர்ந்து ஐந்து ஆண்டுகளுக்குப் ப் இன்னர் பெண்கள் கிராண்டு மாசுட்டர் பட்டமும் இவருக்கு வழங்கப்பட்டது .

மேற்கோள்கள்
-----------

1. ↑  "Чемпіонат України з шахів серед юнаків і дівчат до 20 років, Луганськ, 1-12.04.2009". .
2. ↑  Lisenko, Anatoly. "Чемпіонат України серед жінок, Євпаторія, 22-31.05.2009". .
3. ↑  Administrator. "FIDE Title Applications (GM, IM, WGM, WIM, IA, FA, IO)". .

புற இணைப்புகள்
--------------

* Olga Babiy chess games at 365Chess.com
**அசோல்கள்** *(Azoles)* என்பவை ஐந்து உறுப்பினர்களைக் கொண்ட பல்லின வளையச் சேர்மங்கள் ஆகும். இவற்றில் ஒரு நைட்ரசன் அணுவும் குறைந்தபட்சம் வேறொரு கார்பன் அல்லாத அணு (அதாவது நைட்ரசன், கந்தகம் அல்லது ஆக்சிசன்) போன்றவை வளையத்தின் ஒரு பகுதியாக இடம்பெற்றிருக்கும். ஆண்ட்செ-வைட்மான் பெயரிடல் முறையிலிருந்து இவற்றுக்கான பெயர் தோன்றுகின்றன. அரோமாட்டிக் சேர்மங்கள் இவற்றினுடைய பெற்றோர் சேர்மங்களாகும். இவற்றில் இரண்டு இரட்டைப் பிணைப்புகள் காணப்படுகின்றன. அசோலின்களும், அசோலிடின்களும் அடுத்தடுத்த ஒடுக்க வினையில் இவற்றிலிருந்து தோன்றும் ஒத்த சேர்மங்களாகும். வளையத்தின் பகுதியாக உள்ள வேற்றணுவில் இருந்து கிடைக்கும் ஒரெயொரு தனி இணை எலக்ட்ரான்கள் அசோலின் சேர்மத்தின் அரோமாட்டிக் பிணைப்பாக இருக்கிறது. ஒடுக்க வினையில் தோன்றும் அசோல்களின் பெயர்களில் பைரசோலின், பைரசோலிடின் என்று முன்னொட்டு சேர்க்கப்பட்டு அழைக்கப்படுகிறது. அசோல் வளையத்தில் இடம்பெற்றுள்ள அணுக்களுக்கு எண்ணிடுவது இரட்டைப்பிணைப்பின் பகுதியல்லாத வேற்றணுவிலிருந்து தொடங்குகிறது. பின்னர் இதைத் தொடர்ந்து அடுத்த வேற்றணுவை நோக்கிச் செல்கிறது. 
இமிடசோலும் மற்ற இரண்டு நைட்ரசன் கொண்ட ஐந்து உறுப்பினர் அரோமாட்டிக் பல்லினவளையச் சேர்மங்ளும் இயற்கையில் மிகப்பொதுவானவைகளாகும். இசுடிடின் போன்ற பல உயிர்மூலக்கூறுகளின் உள்ளகமாக இவை உருவாகின்றன.

சேர்ம வகைப்பாடுகள்
------------------

நைட்ரசன் மட்டும்
* இமிடசோல்இமிடசோல்
* பைரசோல்பைரசோல்
* 1,2,3-டிரையசோல்1,2,3-டிரையசோல்
* 1,2,4-டிரையசோல்1,2,4-டிரையசோல்
* டெட்ரசோல்டெட்ரசோல்
* பெண்டசோல்பெண்டசோல்

N,O சேர்மங்கள்
* ஆக்சசோல்ஆக்சசோல்
* ஐசோ ஆக்சசோல்ஐசோ ஆக்சசோல்
* 1,2,3-ஆக்சசோல் (நிலையற்றது)1,2,3-ஆக்சசோல்   
(நிலையற்றது)
* ஆக்சாடையசோல்(1,2,4-ஆக்சாடையசோல்)ஆக்சாடையசோல்  
(1,2,4-ஆக்சாடையசோல்)
* 1,3,4-ஆக்சாடையசோல்1,3,4-ஆக்சாடையசோல்

N,S சேர்மங்கள்
* தயசோல்தயசோல்
* ஐசோதயசோல்ஐசோதயசோல்
* தயாடையசோல்(1,2,3-தயாடையசோல்)தயாடையசோல்  
(1,2,3-தயாடையசோல்)
* 1,2,4- தயாடையசோல்1,2,4- தயாடையசோல்
* 1,2,5- தயாடையசோல்1,2,5- தயாடையசோல்
* 1,3,4- தயாடையசோல்1,3,4- தயாடையசோல்

பூஞ்சை எதிர்ப்பி
----------------

பிளக்கொனசோல் கட்டமைப்பு
ஏற்றுக்கொள்ளக்கூடிய நச்சுத்தன்மையுடனான நுண்ணுயிர் எதிர்ப்பிகளுக்கான தேடல்களின் விளைவாக கீட்டோகொனசோல் கண்டுபிடிக்கப்பட்டது. 1980 களின் முற்பகுதியில் பூஞ்சை தொற்றுகளுக்கு அசோல் அடிப்படையிலான முதலாவது வாய்வழி சிகிச்சையை இது அளித்தது. பின்னர் டிரையசோல்களான பிளக்கொனசோல் மற்றும் இட்ரகொனசோல் முதலியன இச்சிகிச்சைக்கு பாதுகாப்பானவையாக விரிவுபடுத்தப்பட்டன. மருந்து-மருந்து இடைவினைகள், நச்சு, தடை வளர்ச்சி போன்ற மேம்பட்ட பாதுகாப்பு அம்சங்கள் உருவாக்கப்பட்டன. வொரிகொனசோல், பொசாகொனசோல், ரவுகொனசோல் போன்ற இரண்டாம் தலைமுறை டிரையசோல்கள் நோய்களுக்கு எதிராக மேலும் சக்திவாய்ந்தவையாக உருவாக்கப்பட்டன .

மேற்கோள்கள்
-----------

1. ↑  
Eicher, T.; Hauptmann, S. (June 2003). *The Chemistry of Heterocycles: Structure, Reactions, Synthesis, and Applications* (2nd ). John Wiley & Sons. பன்னாட்டுத் தரப்புத்தக எண்:3527307206. .
2. ↑  Maertens, J. A. (2004-03-01). "History of the development of azole derivatives". *Clinical Microbiology and Infection* **10 Suppl 1**: 1–10. doi:10.1111/j.1470-9465.2004.00841.x. பன்னாட்டுத் தர தொடர் எண்:1198-743X. பப்மெட்:14748798.
ஆலய முகப்பு
மீனாட்சி
சுந்தரேசுவரர்
**மீனாட்சி சுந்தரேசுவரர் ஆலயம்** இலங்கையின் வடக்கே யாழ்ப்பாணத்தின் வலிகாமம் பகுதியில் உள்ள உடுவில் கிராமத்தில் அமைந்துள்ளது. இது பொதுவாக **உடுவில் அம்மன் கோயில்** எனவும் அறியப்படுகிறது.

வரலாறு
------

ஏறக்குறைய தொள்ளாயிரம் ஆண்டுகளுக்கு முன் உடுவில் கிராமத்தில் கட்டுவயல் அல்லது வேம்படிவயல் என் அழைக்கப்பட்ட வயற்பரப்பிலே அல்லிக்கிழங்கு அகழ்ந்தெடுப்பதற்காக வயல் உழும்பொழுது கலப்பை ஒரு பெரிய கல்லிலே பட்டபோது அதிலிருந்து உதிரம் பெருகியதால் உழவு செய்தவர் மயக்கமடைந்தார். அப்போது "நான் கண்ணகை அம்மன். என்னை எடுத்து வழிபாடு செய்" என ஓர் அசரீரி ஒலித்தது. அப்போது அவர் மயக்கம் தெளிந்து அச்சிலையை எடுக்க அது பெரிய முண்டாகிருதியாகக் காணப்பட்டதால் அந்த இடத்திலேயே அதை வைத்து சிறு கோயில் கட்டி வழிபாடு செய்து வந்தனர். கண்ணகை அம்மன் வந்து தங்கிய இடங்களைக் குறிப்பிடும் பாடலில் அங்கணாக் கடவை முதல் உடுவில் உட்பட பல ஊர்கள் உள்ளமை இவ்வாலயத்தின் பழமையைப் புலப்படுத்துவதாக அமைகின்றது.

சுமார் முன்னூறு ஆண்டுகளுக்கு முன் இந்தியாவின் கும்பகோணத்திலிருந்து வந்த இராமர் என்ற அந்தணரால் இத்தலத்தில் மீனாட்சி அம்மன் பிரதிட்டை செய்யப்பட்டது. இவரது வழித்தோன்றல்களால் பராமரிக்கப் பட்டுவரும் இக்கோயிலில் ஏறக்குறைய நூற்றைம்பது ஆண்டுகளுக்கு முன்னர் சோமசுந்தரப் பெருமானுக்குக் கோயில் அமைக்கப்பட்டது. தொடர்ந்து பரிவார மூர்த்திகள், திருமஞ்சனக்கிணறு, மடைப்பள்ளி உட்பட ஏனைய திருப்பணிகள் செய்யப்பட்டன.

திருவிழா
--------

இக்கோயிலில் ஆண்டுக்கு ஒருமுறை சித்திரா பௌர்ணமியைத் தீர்த்தமாகக் கொண்டு 11 நாட்கள் திருவிழா நடைபெறும். பத்தாம், பதினோராம் நாட்களில் முறையே தேர், தீர்த்தத் திருவிழாக்கள் நடைபெறுகின்றன.
**கோவிந்த் சிங் நேகி** (Govind Singh Negi) இந்தியாவைச் சேர்ந்த ஓர் அரசியல்வாதியாவார். உத்தரப் பிரதேச மாநில அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார். 1969, 1974 மற்றும் 1977 ஆம் ஆண்டுகளில் நடைபெற்ற தேர்தல்களில் தெக்ரி தொகுயிலிருந்து உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார்   

பொதுவுடைமைவாதிகளின் சக்தி ஒரு காலத்தில் இலால்காட்டியில் இருந்தது.

பிரதாப்நகர், தெக்ரி ஒரு காலத்தில் இலால்காட்டி என்று அழைக்கப்பட்டது

1969, 1974, 1977 ஆம் ஆண்டுகளில் கோவிந்த் சிங் நேகி இங்கிருந்துதான் இந்தியப் பொதுவுடைமைக் கட்சியின் வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 

கோவிந்த் சிங் நேகிக்கு காங்கிரசு கட்சி தெக்ரி தொகுதியை விட்டுக்கொடுத்து வருகிறது. அவரும் தொடர்ந்து வெற்றி பெற்றும் வருகிறார். காங்கிரசு கட்சியினர் இங்கு போட்டியிட்டாலும் பொதுவுடைமைக் கட்சியுடன் தொடர்புடைய பெரும்பாலான மக்கள் எங்கும் சிவப்புக் கொடிகளை விரும்பினார்கள். அதனால்தான் இது லால்காட்டி என்று அழைக்கப்பட்டது.

கோவிந்த் சிங் நேகி ஒரு கற்றறிந்த அரசியல்வாதியாகவும் ஒரு வழக்கறிஞராகவும் இருந்தார். பின்னர் டேராடூனில் புகழ்பெற்ற வழக்கறிஞராகப் பணியாற்றினார். மோதல்களின் பூமியாக இருந்ததால், இந்த பாகீரதி பள்ளத்தாக்கு பூரி லால் காதி என்று அழைக்கப்பட்டது. பொதுவுடைமைக் கட்சியினருக்கு உறுதியான தொகுதியாக இது இருந்தது. இவ்வாய்ப்பை நிறைய எழுதவும் படிக்கவும் பயன்படுத்துகிறார்கள். மக்கள் பிரதிநிதிகளுக்கு இக்கல்வி மிகவும் முக்கியமானதாகும். 

கோவிந்த் சிங் நேகி, பட்டி தர்மாந்தல் மாவட்டம் தாலுகா பிரதாப்நகர் தாலுக்கா, தர்கோட்டு கிராமத்தை சேர்ந்தவராவார்.

மேற்கோள்கள்
-----------

1. ↑  "State Election, 1969 to the Legislative Assembly Of Uttar Pradesh". Election Commission of India.. பார்த்த நாள்: 26 March 2022.
2. ↑  "State Election, 1974 to the Legislative Assembly Of Uttar Pradesh". Election Commission of India.. பார்த்த நாள்: 26 March 2022.
3. ↑  "State Election, 1977 to the Legislative Assembly Of Uttar Pradesh". Election Commission of India.. பார்த்த நாள்: 26 March 2022.
An Emu ஈமு, ஈமு எண்ணெயின் மூலம்
**ஈமியூ எண்ணெய்** அல்லது **ஈமு எண்ணெய்** (*Emu oil*) என்பது ஈமியூ பறவையின் கொழுப்புத் திசுவிலிருந்து பெறப்படும் ஒருவகை எண்ணெய் ஆகும். இது ஆத்திரேலியாவில் காணப்படும் பறக்கமுடியாத பறவை ஈமியூ சிற்றினமான *டுரோமையசு நோவேஹோலண்டியே* இலிருந்து பெறப்படுகிறது. 

கலப்படமற்ற ஈமியூ எண்ணெய், ஈமியூ உணவு மற்றும் சுத்திகரிப்பு முறை(கள்) ஆகியவற்றைப் பொறுத்து, வெள்ளை நிற நுரையிலிருந்து மஞ்சள் திரவமாக ஈமியூவின் உணவிற்கு ஏற்ப மாறுபடும். தொழிற்சாலையில் சுத்திகரிக்கப்பட்ட ஈமியூ எண்ணெயில் குறைந்தபட்சம் 70% நிறைவுறா கொழுப்பமிலங்களால் ஆனது. இதில் அதிக அளவில் காணப்படுவது ஒலிக் அமிலம், ஒற்றை ஒமேகா -9 கொழுப்பு அமிலம் ஆகும். ஈமியூ எண்ணெயில் சுமார் 20% லினோலெயிக் அமிலம் (ஒமேகா -6 கொழுப்பு அமிலம்) மற்றும் 1-2% லினோலெனிக் அமிலம் (ஒமேகா -3 கொழுப்பு அமிலம்) உள்ளன. முழுமையாக சுத்திகரிக்கப்பட்ட ஈமியூ எண்ணெய் மென்மையான சுவையுடையது.

ஈமியூ எண்ணெய் முன்னர் புற்றுநோய் மற்றும் மூட்டுவலி உள்ளிட்ட பல்வேறு வகையான மனித நோய்களுக்கு சிகிச்சையளிக்க முடியும் என்ற கூற்றுடன் உணவு குறை நிரப்பியாக தவறாக விளம்பரப்படுத்தப்பட்டது.

ஆராய்ச்சி
---------

2015ஆம் ஆண்டில் இரண்டு ஆய்வுகள் மனிதனில் நடந்துள்ளன. இதில் ஓர் ஆய்வு தோல் உலர்ந்து போவதைத் தடுத்து ஈரமாக வைத்திருப்பது குறித்தும், மற்றொன்று பூச்சி விரட்டியாகவும் பயன்படுத்தப்பட்டது.

வணிக ரீதியான துணை உணவாக ஈமியூ எண்ணெய் தரப்படுத்தப்படுத்தாமலும் ஆற்றலில் அளவில் பரவலாக வேறுபாட்டுடன் காணப்படுகிறது. அமெரிக்க உணவு மற்றும் மருந்து நிர்வாகம் 2009-ஆம் ஆண்டில் "சுகாதார மோசடியை எப்படிக் கண்டுபிடிப்பது" என்ற கட்டுரையில் ஈமியூ எண்ணெய்களை முன்னிலைப்படுத்தியதோடு, "தூய ஈமியூ எண்ணெய்த்" தயாரிப்புகள் அங்கீகரிக்கப்படாத மருந்துகளாகப் பயன்படுத்தப்படுகின்றன என்பதைச் சுட்டிக்காட்டியுள்ளது.

மேற்கோள்கள்
-----------

1. ↑  American Emu Association FAQ
2. ↑  Devantier, Alecia T; Carol, Turkington (2006). *Extraordinary Jobs in Agriculture and Nature*. Infobase Publishing. பன்னாட்டுத் தரப்புத்தக எண்:978-0-8160-5854-9.
3. ↑  American Emu Association - Definition of emu oil grades
4. ↑  "Emu Oil Trade Rule 103". .
5. 1 2  Kurtzweil, Paula (April 30, 2009). "How to Spot Health Fraud". *அமெரிக்க உணவு மற்றும் மருந்து நிர்வாகம்* **33** (6): 22–6. பப்மெட்:10628313.. பார்த்த நாள்: June 29, 2009.
6. ↑  "Review on emu products for use as complementary and alternative medicine". *Nutrition* **31** (1): 21–7. January 2015. doi:10.1016/j.nut.2014.04.004. பப்மெட்:25441585.
7. ↑  "Emu oil(s): A source of non-toxic transdermal anti-inflammatory agents in aboriginal medicine". *Inflammopharmacology* **6** (1): 1–8. 1998. doi:10.1007/s10787-998-0001-9. பப்மெட்:17638122.
**ரோரிடுலா** என்பது ஊனுண்ணித் தாவரம் ஆகும். இது ரோரிடுலாசியீ என்னும் குடும்பத்தைச் சேர்ந்தது. இது அமெரிக்காவின் மலைப் பகுதிகளில் காணப்படுகிறது. இது ஒரு சிறிய புதர்ச் செடியாகும். இதன் இலைகள் தடித்துக் காணப்படும். தண்டில் இலைகள் இதழடுக்கு முறையில் அமைந்திருக்கும். இலையின் ஓரத்தில் உணர்வு முடிகள் பல உள்ளன.இந்த முடிகளில் பசை போல் ஒட்டக்கூடிய திரவம் இருக்கும். இதனைச் தேன் எனக் கருதி பூச்சிகள் வந்து அமரும்போது இது பசையில் ஒட்டிக் கொள்கிறது. பின்னர் செரிக்கப்படுகிறது. குறிப்பாக சிலந்தி, தேனீ முதலியன. இந்த செடியின் நீளம் 120 முதல் 150 செ.மீ. வரை மாறுபட்டு இருக்கும். இதனை போர்ச்சுகல் போன்ற நாடுகளில் ஈக்களைப் பிடிப்பதற்காக வீடுகளில் வளர்க்கிறார்கள்.

ஊனுண்ணித் தாவரங்கள் பகுப்பு அட்டவணை
-----------------------------------

| வரிசைஎண் | குடும்பம் | பேரினம் | வகைகள் |
| --- | --- | --- | --- |
| 1 | பிப்ளிடேசியீ | பிப்ளிஸ் | 2 |
|  |  | ரோரிடுலா | 1 |
| 2 | செப்பலோடேசியீ | செபலோட்டசு | 1 |
| 3 | திரோசிரேசியீ | ஆல்ட்ரோவாண்டா | 1 |
|  |  | டயோனியா | 1+1 |
|  |  | திரோசிரா | 90 |
|  |  | திரொசோபில்லம் | 2 |
| 4 | லண்டிபுளோரேசியீ | பிங்குவிக்குலா | 40 |
|  |  | ஜென்லிசியா | 1 |
|  |  | பயோவுலேரியா | 1 |
|  |  | யூட்ரிக்குளோரியா | 275 |
|  |  | பாலிபாம்போலிக்ஸ் | 2 |
| 5 | நெப்பந்தேசியீ | நெப்பந்திசு | 70 |
| 6 | சாரசீனியேசியீ | டார்லிங்டோனியா | 1+1 |
|  |  | ஹிலியாம்போரா | 3 |
|  |  | சாரசீனியா | 6 |

உசாத்துணை
---------

ஏற்காடு இளங்கோ. 'அதிசயத் தாவரங்கள் ', அறிவியல் வெளியீடு. 2002.
**உன்னைப்போல் ஒருவன்** என்பது 1965 ஆம் ஆண்டு பெப்ரவரி மாதத்தில் வெளிவந்த தமிழ்த் திரைப்படமாகும். ஜெயகாந்தன் இயக்கத்தில் வெளிவந்த இத்திரைப்படத்தில் பிரபாகரன், காந்திமதி மற்றும் பலரும் நடித்துள்ளனர். விமர்ச்சகர்களிடம் வரவேற்ப்பை பெற்ற இத்திரைப்படத்திற்கு 1965-ஆம் ஆண்டு 12-வது தேசிய விருது கிடைத்தது. இத்திரைப்படத்தில் பாடல்கள் எதுவுமில்லை, பின்னணி இசையை சிட்டிபாபு அமைத்திருந்தார்.

ஜெயகாந்தன் தான் எழுதிய உன்னைப்போல் ஒருவன் புதினத்தை அதே பெயரில் திரைப்படமாக இயக்கினார். விமர்ச்சகர்களிடம் வரவேற்ப்பை பெற்ற இப்படம் சோவியத் ஒன்றியத்திலும் திரையிடப்பட்டது. சில ஆண்டுகளுக்கு முன்புவரை இப்படத்தின் பிரதிகள் ஏதும் இல்லாத நிலையில் இருந்தது. ஜெயகாந்தனின் 87 ஆவது பிறந்த நாளை முன்னிட்டு அவரது குடும்பத்தினர் 2023, ஏப்ரல் 24 அன்று தேடி எடுத்து யூடியூபில் பிதிவேற்றினர்.

இவற்றையும் பார்க்கவும்
----------------------

* தமிழ்த் திரைப்படங்களின் பட்டியல், 1965

மேற்கோள்கள்
-----------

1. ↑  Sundararaj Theodore Baskaran (1 January 2009). *History through the lens: perspectives on South Indian cinema*. Orient Blackswan. பக். 60. பன்னாட்டுத் தரப்புத்தக எண்:978-81-250-3520-6.. பார்த்த நாள்: 2 August 2013.
2. ↑   *Hindustan Year-book and Who's who*. M. C. Sarkar.. 1966. பக். 332.. பார்த்த நாள்: 2 August 2013.
3. ↑  மீண்டும் 'உன்னைப் போல் ஒருவன்' இந்து தமிழ் திசை, 30, ஏப்ரல் 2023

வெளி இணைப்புகள்
---------------

யூடியூபில் உன்னைப் போல் ஒருவன் திரைப்படம்.
**ஒற்றைப் புளோரைடு** (*Monofluoride*) என்பது ஒரு வாய்ப்பாட்டு அலகிறகு ஒரு புளோரைடைக் கொண்டிருக்கும் வேதியியல் சேர்மத்தைக் குறிக்கும். ஓர் இரும சேர்மத்திற்கு, XF என்பது வாய்ப்பாடாகும். மோனோ புளோரைடு என்ற பெயராலும் இது அழைக்கப்படுகிறது.

கரிமபுளோரின் சேர்மங்கள்
-----------------------

பொதுவாக மெத்தில் புளோரைடு மற்றும் புளோரோபென்சீன் போன்ற கரிமபுளோரின் சேர்மங்கள் ஒற்றை புளோரைடுகளாகக் கருதப்படுகின்றன.

கனிமச் சேர்மங்கள்
-----------------

அனைத்து கார உலோகங்களும் ஒற்றைப் புளோரைடுகளை உருவாக்குகின்றன. அனைத்தும் சோடியம் குளோரைடு (பாறை உப்பு) கட்டமைப்பைக் கொண்டவையாக உள்ளன. தண்ணீரிலும் சில ஆல்ககால்களிலும் கரையக்கூடியவையாகவும் உள்ளன. புளோரைடு அயனி அதிக காரத்தன்மை மிக்கது என்பதால் பல உலோகப் புளோரைடுகள் MHF  
2 என்ற வாய்ப்பாட்டைக் கொண்ட பைபுளோரைடுகளாக உருவாகின்றன. சோடியம் மற்றும் பொட்டாசியம் பைபுளோரைடுகள் வேதித் தொழிலில் குறிப்பிடத்தக்கவையாகும். மற்ற ஒற்றைப் புளோரைடுகளில் , வெள்ளி மற்றும் தாலியம் புளோரைடுகள் மட்டுமே நன்கு வகைப்படுத்தப்படுகின்றன. இவற்றின் மற்ற உலோக ஆலைடுகள் போலில்லாமல் ஒற்றை புளோரைடுகள் நன்கு கரைகின்றன.

சில கனிம ஒற்றைப் புளோரைடுகள்
----------------------------

### உலோக ஒற்றைப் புளோரைடுகல்

* அலுமினியம் ஒற்றைபுளோரைடு
* சீசியம் புளோரைடு
* தாமிரம்(I) புளோரைடு
* இலித்தியம் புளோரைடு
* பாதரச(I) புளோரைடு
* பொட்டாசியம் புளோரைடு
* உருபீடியம் புளோரைடு
* வெள்ளி புளோரைடு
* சோடியம் புளோரைடு
* தாலியம்(I) புளோரைடு

### அலோக ஒற்றைப் புளோரைடுகள்

* போரான் ஒற்றைப் புளோரைடு
* கார்பன் ஒற்றைப் புளோரைடு
* குளோரின் ஒருபுளோரைடு
* அயோடின் ஒற்றைபுளோரைடு
* ஐதரசன் புளோரைடு

மேற்கோள்கள்
-----------

1. ↑  Aigueperse et al. 2005, "Fluorine Compounds, Inorganic," pp. 25–27.
2. ↑  Aigueperse et al. 2005, "Fluorine Compounds, Inorganic," pp. 26–27.
3. ↑  Milne, George W. A. (2005). *Gardner's commercially important chemicals*. John Wiley and Sons. பக். 553. பன்னாட்டுத் தரப்புத்தக எண்:978-0-471-73518-2.
4. ↑  Arora, M. G. (2003). *P-block Elements*. Anmol Publications. பக். 35. பன்னாட்டுத் தரப்புத்தக எண்:81-7488-563-3.

புற இணைப்புகள்
--------------

* 

* பொதுவகத்தில் ஒற்றைபுளோரைடுகள் தொடர்பாக ஊடகக் கோப்புகள் உள்ளன.
**தராலி சர்மா** (*Tarali Sarma*)(பிறப்பு: ஆகஸ்ட் 4, 1975) அசாமினைச் சார்ந்த பின்னணி பாடகர். 2003ஆம் ஆண்டில் அசாமிய திரைப்படமான அகாஷிதோரார் கோத்தாரே படத்தின் மூலம் இவருக்கு சிறந்த பெண் பின்னணி பாடகருக்கான தேசிய திரைப்பட விருது கிடைத்தது. இவரது தந்தை பிரபாத் சர்மா, ஓர் நாட்டுப்புற பாட்கர், புல்லாங்குழல் கலைஞர், இசை இயக்குனர் மற்றும் சங்கீத நாடக அகாதமி விருதுப் பெற்றவர். தராலி அசாமிய திரையுலகில் பலதுறை பாடகர் மற்றும் இசை இயக்குனர் ஆவார். ஆகாஷிதோரர் கோத்தரே, லாஸ், ஜாத்ரா தி பாஸேஜ், பசுந்தாரா மற்றும் அபிஜாத்ரி போன்ற படங்களுக்கு இசையமைத்துள்ளார். அபிக்சரி பிரியா, சோன்ஜோனி, சங்கர் மாதவ், சினே, போஹார், தாராலி, ஹெங்குலியா மற்றும் பார்கிட் போன்ற பல உள்ளிட்ட இசைத் தொகுப்புகளையும் வெளியிட்டுள்ளார். தரலியின் தொகுப்புகளில் அபிமான், பிரஜாபதி, நயன்மோனி (கிருஷ்ணமணி நாத்துடன்), முகோலி போன்றவையும் அடங்கும்.

அசாம் மாநிலத்தில் 2009இல் அசாம் சொசைட்டி ஆஃப் அமெரிக்காபென்சில்வேனியாவில் ஏற்பாடு செய்த பள்ளத்தாக்கு ஃபோர்ஜில் தராலி சர்மா இசை நிகழ்ச்சியினை நிகழ்த்தினார். அசாம் மாநிலத்தில் 2010ஆம் ஆண்டு அசாம் சொசைட்டி ஆஃப் அமெரிக்கா ஏற்பாடு செய்த கொலராடோ ஸ்பிரிங்ஸ் நிகழ்ச்சியினை கொலராடோவிலும் நிகழ்த்தினார். தராலி பிளேர் சர்வதேச திரைப்பட விழாவில் பல விருதுகளைப் பெற்றுள்ளார். 

அசாமிய திரைப்படமான "லைஃப் இன் எ பப்பட்" இன் இசை இயக்குநர் தாரலி சர்மா ஆவார். இத்திரைப்படம் போர்ட் பிளையரில் நடைபெற்ற பன்னாட்டுத் திரைப்பட விழாவில் பல விருதுகளைப் பெற்றது. 2020ஆம் ஆண்டு நடைபெற்ற லிப்ட்-ஆப் சீசன்சு திரைப்பட விழாவிலும், இங்கிலாந்து மற்றும் ஹாலிவுட்டின் லிஃப்ட்-ஆஃப் செஷன்ஸ் திரைப்பட விழாவிலும், திரையிட தேர்வு செய்யப்பட்ட அசாமிய திரைப்படமான ‘சுபாலா’ படத்திற்கு இவர் இசை அமைத்துள்ளார்.

மேற்கோள்கள்
-----------

1. ↑  Desk, Sentinel Digital (2019-05-01). "Music is the Sound of a Munificient Soul - Sentinelassam" (in en). .
2. ↑  "Assamese film on puppet theatre shines in Port Blair International Film Festival" (in en-US). .
3. ↑  "Assamese movie Xubala to be screened at Lift-off Sessions Film Festival in UK, Hollywood" (in en-US). .
**மோகனா போகராஜு** ( *Mohana Bhogaraju* )  ஒரு இந்தியப் பின்னணி பாடகியாவார்.  இவர் தெலுங்கு, தமிழ், படங்களுக்காக பாடியுள்ளார். பாகுபலி திரைப்படத்தில் இடம்பெற்ற "மனோஹரி" என்ற பாடல் மூலம் இவர் அனைவராலும் கவனிக்கப்பட்டார். மேலும், தெலுங்குத் திரையுலகில் "ரேடியோ மிர்ச்சியின்-மிர்ச்சி மியூசிக் வளர்ந்துவரும் பெண் பாடகர் 2015" விருதையும் வென்றவராவார்.

ஆரம்ப கால வாழ்க்கை
------------------

இவர், தனது 6 வயதில் பாடத் தொடங்கினார். இவரது தாயார் இவரது திறமையை அங்கீகரித்து பல்வேறு இடங்களில் நடைபெற்ற பல பாடல் போட்டிகளில் பங்குகொள்ள ஊக்குவித்தார். முன்னாள் சட்டமன்ற சபாநாயகர் மறைந்த "டி. ஸ்ரீபாத ராவ்" அவர்களிடமிருந்து தனது 8வது வயதில் தனது முதல் விருதையும் பெற்றுள்ளார்.

இசை வாழ்க்கை
------------

மோகனா தனது திரை வாழ்க்கையை 2013இல் தொடங்கினார். *ஜெய் ஸ்ரீராம்* படத்தில் தனது முதல் பாடலைப் பாடினார். பின்னர், இராஜமௌலி இயக்கத்தில் கீரவாணியின் இசையமைப்பில் 2015ல் வெளியான தெலுங்குத் திரைப்படமான "பாகுபலி" படத்தில் இடம்பெற்ற "மனோஹரி "என்ற பாடலை பாடிய பிறகு இவர் நன்கு பொது மக்களால் அறியப்பட்டார். பின்னர், "பலே பலே மொகாடுவேய்" திரைப்படத்தின் இவரது "பேல் பேல்" பாடல் ரேடியோ மிர்ச்சியில் பட்டியலிடப்பட்டது.  இவர் மஸ்த் கலந்தரின் மறுபதிப்பையும் பாடினார்.  100க்கும் மேற்பட்ட தெலுங்குத் திரைப்படங்களில் இவர் குரல் கொடுத்துள்ளார்.

விருதுகளும் பரிந்துரைகளும்
--------------------------

* பாகுபலி (2015) திரைப்படத்தின் "மனோஹரி "பாடலுக்கான "ரேடியோ மிர்ச்சி மியூசிக் - வளர்ந்துவரும் பெண் பாடகர்" விருது.
* இஞ்சி இடுப்பழகி (2015) படத்தின் தெலுங்கு பதிப்பான "சைஸ் ஜீரோ"  திரைப்படத்தின் "சைஸ் செக்ஸி" பாடலுக்காக தெலுங்கில் சிறந்த பெண் பின்னணி பாடகருக்கான பிலிம்பேர் விருதுக்கு பரிந்துரைக்கப்பட்டார்.
* *அரவிந்த சமேதா வீர ராகவா* (2018) திரைப்படத்தின் "ரெட்டம்ம தல்லி" பாடலுக்கான டி.எஸ்.ஆர் - டிவி 9 சிறப்பு ஜூரி விருது.
* *அரவிந்த சமேதா வீர ராகவா* (2019) திரைப்படத்தின் "ரெட்டம்மா தல்லி" பாடலுக்கு தெலுங்கு சிறந்த பெண் பின்னணி பாடகருக்கான பிலிம்பேர் விருதுக்கு பரிந்துரைக்கப்பட்டார்.

மேற்கோள்கள்
-----------

1. ↑  "Mohana Bhogaraju looks forward to a longer innings". .
2. ↑  "Mohana Bhogaraju hits all the right notes!". .
3. ↑  "Lolli Sisters: Studio to Video". .
4. ↑  "Latest Telugu Songs 2018: Top 20 Telugu Songs, New Telugu Hit Music & Best Telugu Songs". .
5. ↑  "Express Publications The New Indian Express-Hyderabad, Thu, 21 Jun 18". .
6. ↑  "Music Review: Shailaja Reddy Alludu | Telugu Movie News". .
7. ↑  "Site Blocked – our site is currently unavailable in your region". .

வெளி இணைப்புகள்
---------------

* ஐ.எம்.டி.பி இணையத்தளத்தில் Mohana Bhogaraju
**ஹுபல்** (அரபு: هُبَل), இசுலாத்துக்கு முந்திய அரேபியாவின் ஒரு ஆண் கடவுளாகக் கருதப்படுகிறார். இக்கடவுள் குறி கூறுதல், மழை மற்றும் போருக்கானது. இக்கடவுளின் கை தங்க நிறத்தாலும் , கையில் உள்ள அம்புகளாலும் அறியப்படுகிறது. இக்கடவுளின் துணைவி மனாத் பெண் கடவுள் ஆகும். அமீர் இப்னு லுகாய் எனும் அரேபிய வணிகர் இக்கடவுள் சிலையை மெசொப்பொத்தேமியா பகுதியிலிருந்து அரேபியாவின் மக்கா நகரத்தில் முதன்முதலில் அறிமுகப்படுத்தினார். அரபுப் பழங்குடி குறைசி மக்கள் ஹுபல் கடவுளை தலைமைக் கடவுளாக வழிபட்டனர்.

ஹுபல் கடவுள் வழிபாட்டாளர்களான குறைசி மக்கள் கிபி 624ல் முகமது நபியின் படைகளுக்கு எதிராகப் பத்ருப் போரிட்டனர். கிபி 630ல் குறைசிகளை வெற்றி கொண்ட முகமது நபி மக்காவில் நுழைந்து, கஃபாவில் இருந்த கடவுள் ஹுபல் சிலையையும், மனாத், அல்-லாத், அல்-உஸ்ஸா உள்ளிட்ட, ஆண்டின் 360 நாட்களைக் குறிக்கும்360 சிலைகளையும் உடைத்து அழித்தார்..

இதனையும் காண்க
--------------

* இசுலாத்துக்கு முந்திய அரேபியாவில் சமயம்
* அமீர் இப்னு லுகாய்

மேற்கோள்கள்
-----------

1. ↑  Hommel, First Encyclopaedia of Islam, Vol. 1. p. 380
2. 1 2  Karen Armstrong (2002). *Islam: A Short History*. பக். 11. பன்னாட்டுத் தரப்புத்தக எண்:0-8129-6618-X. .
3. ↑  Francis E. Peters, *Muhammad and the origins of Islam*, SUNY Press, 1994, p. 109.
4. ↑  Hafiz Ghulam Sarwar, *Muhammad The Holy Prophet* (1969).
5. ↑  A. Guillaume, *The Life Of Muhammad: A Translation Of Ibn Ishaq's Sirat Rasul Allah*, 2004 (18th Impression), op. cit. p. 386.
6. ↑  Armstrong, p. 23
ஒரு கொலுப்ரிட்டின் மேகமூட்டம் போன்ற கண்மூடி, உளர் உருமாற்ற நிகழ்வின் போது
 அதே பாம்பின் தெளிவான *கண்மூடி*- 20 நாட்களுக்கு முன்பு
Exuvia of grass snake *Natrix natrix*, showing brille scales
**கண் செதில்** (*ocular scale*), **கண் மூடி** அல்லது **கண்ணாடி** என்பது பாம்புகளில் வெளிப்படையான, அசையாத வட்டு வடிவ தோல் அல்லது செதில் அடுக்கு ஆகும். இது சில விலங்குகளின் பாதுகாப்புக்காக, குறிப்பாகக் கண் இமைகள் இல்லாத விலங்குகளில் கண்களை மூடி உள்ளது. இசுகுவாமேட் ஊர்வனவற்றில் நிக்டிடேட்டிங் சவ்வு மற்றும் கண் இமைகள் இரண்டும் கண் மூடியின் பரிணாம தோற்றம் எனப் பரிந்துரைக்கப்படுகிறது. ஆனால் கரு ஆய்வுகள் முதுகு மற்றும் வயிற்றுப்புறக் கண் இமைகளின் இணைவை ஆதரிக்கின்றன. பிரில் (*Brille*) எனும் ஆங்கிலச் சொல்லிற்கு செருமன், நார்வே மற்றும் இடச்சு மொழிகளில் "கண்ணாடி" அல்லது "மூக்குக் கண்ணாடி "என்று பொருள்.

பாம்புகளில், கண் இமைகள் இல்லை ஆனால் கண்மூடி தெளிவாக உள்ளது. ஆனால் பாம்புகள் தோலுரிக்கும் போது மட்டுமே இதனை வேறுபடுத்தி அறிய முடியும். இந்த நேரத்தில், இது மேகமூட்டம் போலக் கண்ணுக்கு மேல் மூடியாகத் தெரியும். பாம்பு தோலுரிக்கும் போது கண்மூடி தோலின் ஒரு பகுதியாக, பொதுவாக வெளியேறும். கண்மூடி கண்களைத் தூசி மற்றும் அழுக்கிலிருந்து பாதுகாக்கின்றது.

பாம்புகள், பாத மடல் பல்லிகள், இரவு பல்லிகள் மற்றும் சில அரணைகளில் கண்மூடி காணப்படும். யூபில்பரினே (கண் இமை கெக்கோஸ்) என்ற துணைக் குடும்பத்தில் உள்ள விலங்குகளைத் தவிர அனைத்து மரப் பல்லிகளும் கண்மூடியினைக் கொண்டுள்ளன.

எலும்பு மீன்களின் சில குழுக்களில் ஒளி ஊடுருவக்கூடிய வகையில் கண்ணிமை காணப்படும். இது கொழுப்பு கண்ணிமை எனப்படும். சில ஊர்வன, பாலூட்டிகள் மற்றும் பறவைகள் ஒரு ஒளி ஊடுருவக்கூடிய மூன்றாவது கண் இமையினைக் கொண்டுள்ளன. இது கண் முழுவதும் கிடைமட்டமாக நகர்கின்றது. இதற்கு நிக்டிடேட்டிங் சவ்வு என்று பெயர்.

மேலும் பார்க்கவும்
------------------

* பாம்பு செதில்கள்

மேற்கோள்கள்
-----------

1. ↑  Through the Looking Glass: The Spectacle in Gymnophthalmid Lizards
2. ↑  "Encyclopedia of Animals (Milk snake entry)", *EBSCO Animals*, EBSCO Publishing

* *Keeping and Breeding Geckos*, Hermann Seufer, 1991.
**நவாப் மிர் அக்பர் அலி கான் சித்திகி பகதூர், சிக்கந்தர் ஜா, அசஃப் ஜா III** (Nawab Mir Akbar Ali Khan Siddiqi Bahadur, Sikander Jah, Asaf Jah III) (11 நவம்பர் 1768 - 21 மே 1829), 1803 முதல் 1829 வரை ஐதராபாத் இராச்சியத்தை ஆட்சி செய்த 6வது நிசாமாக இருந்தார்.  இவர் சௌமகல்லா அரண்மனையில் இரண்டாம் ஆசப் ஜா மற்றும் தக்னியத் உன்-நிசா பேகத்தின் இரண்டாவது மகனாகப் பிறந்தார்.

இராணுவ விரிவாக்கம்
------------------

இவரது ஆட்சியின் போது, ஐதராபாத்து அருகே ஒரு பிரிட்டிசு இராணுவத் தளம் நிறுவப்பட்டது மற்றும் அந்த பகுதி இவரது பெயரால் சிக்கந்தராபாத் என்று பெயரிடப்பட்டது. இவரது மகன் சம்சமதௌலா (மிர் பசீருதீன் அலி கான்) இவரது சகோதரர் நசீர் உத் தௌலா மற்றும் மருமகன் அப்சல் உத் தௌலா ஆகியோருக்கு பாதுகாப்பு ஆலோசகராக இருந்தார். ஆனால், பிரித்தானியர்களை பராமரிப்பதற்காக இவர் எந்த ஒப்பந்தமும் செய்து கொள்ளவில்லை. இவரது ஆட்சியில் மாநிலம் நிதிச் சிக்கலில் இருந்தது.  

### சீக்கியப் படைப்பிரிவு

ஐதராபாத்து இராச்சியத்தின் தலைமை அமைச்சரான மகாராஜா சந்து லாலின் பரிந்துரையின் பேரில், 1200க்கும் மேற்பட்ட சீக்கிய வீரர்கள் நிசாமின் படையில் சேர்ந்தனர். அபிச்சல்நகர் நாந்தேடு என்ற பகுதியில் ஒரு குருத்துவாரா கட்ட 1830 ஆம் ஆண்டில், மகாராஜா இரஞ்சித் சிங் மேலும் 150 ஆட்களை அனுப்பினார்.

கோயில் கட்டடம்
--------------

சிக்கந்தர் ஜா ஐதராபாத்தில் உள்ள அத்தாபூரில் இராம்பாக் கோயிலைக் கட்டி, ஐதராபாத்தில் உள்ள முஸ்லிம் ஆசப் ஜாஹி ஆட்சியாளர்களுக்கும் அவர்களின் இந்து குடிமக்களுக்கும் இடையே இருந்த வகுப்புவாத நல்லிணக்கத்தை நிரூபிக்கும் திறப்பு விழாவில் கலந்து கொண்டார். நிசாம் கோயில் பூசாரிக்கு கோவிலின் பராமரிப்புக்காக சாகிர் வழங்கினார்.

இதனையும் காண்க
--------------

* ஹைதராபாத் இராச்சியம்
* நிஜாம்

மேற்கோள்கள்
-----------

வெளி இணைப்புகள்
---------------



1. ↑  "The University of Queensland Homepage". .
2. ↑  "Asaf Jahis". Ap state portal. .
3. ↑  "Asaf Jahis (1724-1948)". .
4. ↑  "Dakkhani Sikhs - SikhiWiki, free Sikh encyclopedia.". .
5. ↑  "Guru Nanak's centuries-old link with Nizam's Nirmal". .
6. ↑  Nanisetti, Serish (8 April 2017). "Nizam built this temple". *The Hindu* (thehindu). .
7. ↑  "Rambagh temple, a hidden gem in the Hyderabad". .
மூன்றாம் ஆங்கிலோ-டச்சு போர் இங்கிலாந்தின் இராச்சியம் மற்றும் டச்சு குடியரசு இடையேயான ஒரு இராணுவ மோதலாக இருந்தது, இது ஏப்ரல் 1672 மற்றும் 1674 க்கு இடையே நீடித்தது. இது டச்சு குடியரசு மற்றும் அதன் கூட்டாளிகளுக்கும் பிரான்ஸிற்கும் இடையேயான பெரிய மோதல்களின் பகுதியாகும், மேலும் ஆங்கிலேயர் மற்றும் டச்சுக்கு இடையேயான ஒரு தொடர் கடற்படை போர்களில் மூன்றாவதாகும்.

போர் மற்றும் அதன் விளைவுகள்
---------------------------

1670 ஆம் ஆண்டில், இங்கிலாந்தின் இரண்டாவது சார்லஸ் மற்றும் லூயிஸ் XIV ஆகியோர் டச்சு அரசின் இரகசிய உடன்படிக்கையை முடித்து, டச்சு அரசை அடிமைப்படுத்த விரும்பினர்.இங்கிலாந்தின் ராயல் கடற்படை 1672 ல் டச்சுக் குடியரசைத் தாக்கியதில் பிரான்சும் உடன்சேர்ந்தது, ஆனால் டச்சு கரையோரத்தில், டச்சு கடற்படைத்தலைவர் மைக்கெல் டி ருய்ட்டரின் நான்கு போர்த்திறன் வாய்ந்த வெற்றிகளால் முற்றுகையிடும் முயற்சிகளில் விரக்தியடைந்தன.ஹாலந்தின் மாகாணத்தை ஆங்கிலேய பாதுகாப்பின் கீழ் கொண்டுவரும் முயற்சியிலும் தோல்வியுற்றன.  இங்கிலாந்தின் பாராளுமன்றம் பிரான்ஸ் உடனான கூட்டணி இங்கிலாந்தை ரோமன் கத்தோலிக்க நாடாக மாற்றுவதற்காக செய்யப்பட்ட சதியாக இருக்கலாம் என அச்சப்பட்டதனால் சார்லஸ் II ஐ இந்த விலையுயர்ந்த மற்றும் பலனற்ற யுத்தத்தை கைவிடப்பட்ட கட்டாயப்படுத்தியது.
**சவான் ஆடம் லெவி** (ஆங்கில மொழி: *Shawn Adam Levy*) (பிறப்பு: 23 ஜூலை 1968) என்பவர் கனடா நாட்டுத் திரைப்பட இயக்குநர், திரைப்படத் தயாரிப்பாளர் மற்றும் நடிகர் ஆவார். இவர் 1986 ஆம் ஆண்டு முதல் நைட் அட் த மியுசியம் போன்ற பல திரைப்படங்களை இயக்கி மற்றும் தயாரித்துள்ளார். இவர் 2016 ஆம் ஆண்டு தயாரித்த அறிவியல் புனைகதைத் திரைப்படமான அரைவல் என்ற திரைப்படம் சிறந்த படத்திற்கான அகாதமி விருதுக்கு பரிந்துரையைப் பெற்றது.

இவர் 2016 முதல் நெற்ஃபிளிக்சு அசல் தொடரான ஸ்ட்ரேஞ்சர் திங்க்ஸ் என்ற இணையத் தொடரின் நிர்வாக தயாரிப்பாளராக உள்ளார். இந்த தொடரின் மூன்று பருவங்களில் ஒவ்வொன்றிலும் இரண்டு அத்தியாயங்களை இவர்இயக்கியுள்ளார் என்பது குறிப்பிடத்தக்கது.

மேற்கோள்கள்
-----------

1. ↑  "Shawn Adam Levy — The Guild / Members". Directors Guild of America. .
2. ↑  "Shawn Levy — Biography and Filmography - 1968". February 20, 2015. .
3. ↑  Berkshire, Geoff (July 22, 2016). "'Stranger Things': Shawn Levy on Directing Winona Ryder, Netflix's Viral Model". *Variety*.
4. ↑  "'Stranger Things' Season 3 Starts Filming Monday". April 21, 2018. .

வெளி இணைப்புகள்
---------------

* ஐ.எம்.டி.பி இணையத்தளத்தில் சவுன் அடம் இலெவி
**மாலினி சாத்தப்பன்** (ஆங்கில மொழி: *Malini Sathappan*, பிறப்பு: நவம்பர் 14, 1996) தமிழ் மற்றும் இந்தி உள்ளிட்ட இந்திய மொழிகளில் நடித்துள்ள தமிழ் துணை நடிகை ஆவார். இலங்கை உள்நாட்டு போர் தொடர்பான கதை தளத்தை அடிப்படையாக கொண்டு 2013 ஆம் ஆண்டு இந்தியில் வெளிவந்த மெட்ராஸ் கஃபே திரைப்படத்தில் குழந்தை நட்சத்திரமாக அறிமுகமானார் மாலினி. 2013 ஆம் ஆண்டில் தமிழ்நாட்டில் வெளியிடுவதற்கு தடைசெய்யப்பட்ட இனம் (சிலோன்) படத்தில் தனது சிறப்பான நடிப்பை வெளிப்படுத்தி பிரபலமானார் மாலினி. 2020 வரை சுமார் 11 படங்களில் இவர் குணச்சித்திர கதாபாத்திரங்களில் நடித்துள்ளார்.

பிறப்பு
-------

தமிழ்நாட்டின் கும்பகோணம் நகரத்தை பூர்விகமாக கொண்டவர். தஞ்சாவூரில் 14 நவம்பர் 1996 ஆம் தேதி பிறந்த இவரது தந்தை சாத்தப்பன் இந்திய இராணுவத்திலும், தாயார் சீதாலெட்சுமி கனடாவிலும் மருத்துவ பணியில் இருக்கின்றனர்.

திரையுலக பயணம்
--------------

மாலினி சாத்தப்பன் தனது பள்ளிபடிப்பை தஞ்சாவூர் மற்றும் சென்னையிலும், சில காலம் ராஜஸ்தான் மாநிலத்தில் உயர்கல்வி படிப்பையும் படித்தார். இதன் பின்னர் இங்கிலாந்து தலைநகர் இலண்டனில் உள்ள பிரபல கிங்ஸ் மருத்துவக்கல்லூரியில் இளங்கலை மருத்துவ பட்ட படிப்பில் சேர்ந்தார். நடிப்பின் மீதும், மருத்துவ துறையின் மீதும் கொண்ட ஆர்வத்தால் சில காலம் படித்துக்கொண்டே படத்திலும் துணை வேடங்களில் நடித்தார். 2016 ஆம் ஆண்டு முதல் விடாயுதம், 6 அத்யாயம், அடடே, ஆதித்யவர்மா, பாரிஸ் பாரிஸ், சூரரை போற்று, பப்பரப்பாம் உள்ளிட்ட படங்களில் துணை நடிகையாக நடித்துள்ளார் மாலினி சாத்தப்பன். மேலும் படப்பிடிப்பில் உள்ள பன்னிக்குட்டி, 1818 ஆகிய படங்களிலும் துணை நடிகையாக நடித்துவருகிறார் மாலினி சாத்தப்பன். நடிப்பு மட்டுமின்றி மாடலிங் மற்றும் எழுதுவதிலும் ஆர்வம் காட்டிவருகிறார் மாலினி.

திரைப்பட வரலாறு
---------------

| வருடம் | திரைப்படம் | கதாபாத்திரம்  |
| --- | --- | --- |
| 2013 | **மெட்ராஸ் கஃபே** | குழந்தை நட்சத்திரம் - அறிமுகம் |
| 2013 | **இனம்** | குயில் |
| 2016 | **சவாரி** | துணைக் கதாபாத்திரம் |
| 2016 | **விடாயுதம்** | அபர்ணா - துணைக் கதாபாத்திரம் |
| 2018 | **6 அத்தியாயம்** | திவ்யாவின் தோழி |
| 2019 | **அடடே** | துணைக் கதாபாத்திரம் |
| 2019 | **ஆதித்ய வர்மா** | மீராவின் தோழி |
| 2019 | **பாரிஸ் பாரிஸ்** | துணைக் கதாபாத்திரம் |
| 2020 | **சூரரைப்போற்று** | துணைக் கதாபாத்திரம் |
| 2020 | **பப்பரப்பம்** | துணைக் கதாபாத்திரம் |
| 2020 | **பன்னிக்குட்டி** | துணைக் கதாபாத்திரம் |
| 2020 | **1818** | துணைக் கதாபாத்திரம் |
|

விருதுகள்
---------

* 2018 - டொரோண்டோ சர்வதேச தமிழ்சங்கத்தின் "மயில்" விருது
* 2014 - ஸ்ரீலங்கா மிர்ச்சியின் சிறந்த துணை நடிகை விருது.

மேற்கோள்களும் குறிப்புக்களும்
-----------------------------

1. ↑  "‘Inam’ film to be withdrawn from theaters". *The Hindu*. 31 March 2014. .
2. ↑  "Meet Tamil Actress Malini Sathappan". *Movie Buff*. 24 August 2020. .
3. ↑  "Malini Sathappan Filmography on FilmiBeat". *One India Tamil*. 24 August 2020. .
4. ↑  "Tamil Actress Malini Sathappan on Now Running!". *Now Running*. 24 August 2020. .
5. ↑  "Srilanka War Scenes Hit Me Up Says Tamil Child Actress Malini Sathappan". *The Guardian*. 24 April 2014. . 
[*தொடர்பிழந்த இணைப்பு*]

வெளி இணைப்புகள்
---------------

* இணையத் திரைப்பட தரவுத்தளத்தில் மாலினி சாத்தப்பன்
தானொத்தியங்கள்
**தானொத்தியங்கள்** (**tautomers**) என்பன ஒன்றிலிருந்து இன்னொன்றாக மாற்றப்படக்கூடிய கரிமச் சேர்மங்கள் / சேதனச் சேர்வைகளின் கட்டமைப்புச் சமபகுதியங்கள் ஆகும். இவ்விரண்டையும் ஒன்றிலிருந்து இன்னொன்று மாற்றும் வேதிவினை/இரசாயனத் தாக்கம் **தானொத்தியமாதல்** (**tautomerization**) எனப்படுகின்றது. பொதுவாக இவ்வினையின் போது, ஒரு ஹைட்ரஜன் அணுவை, ஒற்றைப் பிணைப்புக்கும் அடுத்துள்ள இரட்டைப் பிணைப்புக்கும் இடையே மாற்றும் செயற்பாடே இடம்பெறும். தானொத்தியமாதல் மிக வேகமான செயற்பாடென்பதால், தானொத்தியம் இரண்டும் வேதியியல் ரீதியில் ஒரே சேர்மமாகவே கருதப்படுகின்றன.

வேதியியல்
---------

இலற்றம் - இலற்றிம் தானொத்தியங்கள்.
தானொத்தியமாதல் சாத்தியமான கரைசல்களில், தானொத்தியங்கள், ஓர் இரசாயன(வேதிச்) சமநிலையை அடைகின்றன. வெப்பநிலை, கரைப்பான், பிஎச் என்பன எவ்வெவ் தானொத்தியம் எவ்வெவ் அளவில் காணப்படும் என்பதைத் தீர்மானிக்கும்.
பொதுவான தானொத்திய இணைகள் வருமாறு:

* கீற்றோன் - ஈனோல் - உ-ம்: அசிட்டோன் (கீற்றோ - ஈனோல் தானொத்தியமாதல்)
* இலற்றம் - இலற்றிம்
* ஈனமைன் - இமின்
* நைத்ரோசோ - ஒட்சிம்
* அமைட்டு - இமிடிக் அமிலம்
* ஈனமைன் - ஈனமின்
**அல்லி விதைகள்** (Fox Nuts Or Makhana). இது தெற்காசியா மற்றும் கிழக்காசியாவில் காணப்படும் அல்லி வகை நீர்த்தாவரத்தின் விதைகள் ஆகும். குறிப்பாக இத்தாவரங்கள் கிழக்கு இந்தியா, சீனா, கொரியா, ஜப்பான் நாடுகளின் நன்னீர் நிலைகளில் அதிகம் வளர்கிறது. ஊட்டச்சத்துக்கள் நிறைந்த இதன் உலர்ந்த விதைகள் உண்ணத்தக்கது. மருத்துவ குணம் கொண்டது. நன்னீரில் வளரும் இவ்வகை அல்லி வகைத் தாவரங்கள் அடர் ஊதா பூக்களுடன், இலைகள் பெரியதாகவும், வட்டமாகவும், உருண்டையாகவும், பெரும்பாலும் ஒரு மீட்டருக்கும் (3 அடி) விட்டத்துடன் இருக்கும். இச்செடியின் மேற்பரப்பின் மையத்தில் ஒரு இலைத் தண்டு இணைக்கப்பட்டுள்ளது. இலையின் அடிப்பகுதி ஊதா நிறத்திலும், மேல்புறம் பச்சை நிறத்திலும் இருக்கும். தண்டுகள், பூக்கள் மற்றும் மேற்பரப்பில் மிதக்கும் இலைகள் கூர்மையான முட்களால் மூடப்பட்டிருந்தாலும், இலைகள் ஒரு மெல்லிய அமைப்பைக் கொண்டுள்ளது.

உலகின் மக்கானா உற்பத்தியில் 80 முதல் 90 சதவீதம் பீகாரில் உற்பத்தி செய்யப்படுகிறது. மக்கானா விதை உற்பத்தியில் 70% பிகாரின்  மிதிலை பிரதேசத்தில் உள்ள மதுபானி மாவட்டம், தர்பங்கா மாவட்டம் கொண்டுள்ளது. மேலும் பிகாரின் சமஸ்திபூர் மாவட்டம், பூர்ணியா மாவட்டம் மற்றும் சிதாமர்கி மாவட்டங்களிலும் மக்கானா விதைக் கொட்டைகள் உற்பத்தி செய்யப்படுகிறது.

சமையல்
------

இந்தியா, சீனா மற்றும் ஜப்பானில் உள்ள தாழ்நிலக் குளங்களில் அதன் விதைகளுக்காக[10] இந்தச் செடிகள் பயிரிடப்படுகிறது. சீனர்கள் பல நூற்றாண்டுகளாக இதனை பயிரிடுகின்றனர்..[11] இதனை இந்தியாவின் பீகாரில் 96,000 ஹெக்டேர்களுக்கு மேல் சாகுபடிக்காக ஒதுக்கப்பட்டது.[6] இந்தியாவின் பீகார் மாநிலம் உலகில் உற்பத்தியாகும் 90% நரி கொட்டைகளை உற்பத்தி செய்கிறது.[10] இத்தாவரம் வெப்பமான, வறண்ட கோடை மற்றும் குளிர்ந்த குளிர்காலம் உள்ள இடங்களில் சிறப்பாக வளரும். இதன் விதைகள் கோடையின் பிற்பகுதியிலும், இலையுதிர்காலத்தின் தொடக்கத்திலும் சேகரிக்கப்படுகின்றது. இவ்விதைகளைப் பச்சையாகவோ, வறுத்தோ அல்லது சமைத்தோ சாப்பிடலாம். இதன் விதைகளை எண்ணெய் மற்றும் மசாலாப் பொருட்களைத் தெளித்து உண்ணப்படுகிறது. மேலும் கீர் எனப்படும் கஞ்சி அல்லது புட்டு செய்யப்படுகிறது.

பாரம்பரிய மருத்துவத்தில்
------------------------

நரிக் கொட்டை விதைகள் இந்தியாவில் ஆயுர்வேத மருத்துவத்திலும், சீனப் பாரம்பரிய மருத்துவத்திலும் அதிகம் பயன்படுத்தப்படுகிறது.[10] இந்தியாவில் **மக்கானா** எனப்படும் இதன் விதைகள் பல பகுதிகளில் இது லாவா என்றும் அழைக்கப்படுகிறது.குளங்கள், ஏரிகள் மற்றும் சதுப்பு நிலங்களின் அமைதியான நீரில் வளரும்.. மக்கானா விதைகளை வறுத்து, இனிப்பு, தின்பண்டங்கள், கீர் போன்றவற்றில் பயன்படுத்தப்படுகிறது. மக்கானாவில் 9.7% எளிதில் சீரணிக்கக்கூடிய புரதம், 76% கார்போஹைட்ரேட், 12.8% ஈரப்பதம், 0.1% கொழுப்பு, 0.5% தாது உப்புகள், 0.9% பாஸ்பரஸ் மற்றும் 100 கிராமுக்கு 1.4 மி.கி இரும்புச்சத்து உள்ளது. இது மருத்துவ குணமும் கொண்டது.

மேற்கோள்கள்
-----------

1. ↑  Makhana (Fox Nuts) – Benefits, Nutrition, Recipes and More
**ஆழ்கடல் இருட்பகுதி** *(Aphotic zone)* என்பது ஓர் ஏரி அல்லது கடலின் எப்பகுதியில் மிகச் சிறிய அளவு சூரியவொளியோ அல்லது முற்றிலும் சூரியவொளி இல்லாமலோ இருக்கிறதோ அப்பகுதியைக் குறிக்கும். 1 சதவீதத்திற்கும் குறைவான அளவு சூரிய ஒளி ஊடுருவும் பகுதிக்கு கீழேயுள்ள ஆழப்பகுதியே ஆழ்கடல் இருட்பகுதியாகும் என்று பொதுவாக வரையறுக்கப்படுகிறது. இதன் விளைவாக, உயிரி ஒளிர்வு மட்டுமே இப்பகுதியில் காணக்கிடைக்கும் ஒளியாகும். இப்பகுதியில் காணப்படும் பெரும்பாலான உணவு முழுவதும், ஏரி அல்லது கடலின் கீழே மூழ்கி இறந்துபோன உயிரினங்களிடம் இருந்தே வருகிறது.

கலங்கு திறன் மற்றும் ஓர் ஆண்டின் பருவ காலங்கள் போன்ற காரணிகள், ஒளியற்ற இப்பகுதியின் ஆழத்தை பெரிதும் பாதிக்க இயலும். சூரிய ஒளியால் நேரடியாகப் பாதிக்கப்படும் ஏரி அல்லது கடலின் சூரிய ஒளி மண்டலத்திற்குக் கீழாக ஆழ்கடல் இருட்பகுதி மண்டலம் காணப்படுகிறது.

பெருங்கடல்
----------

வரையறைகளின்படி ஆழ்கடல் இருட்பகுதியானது, பெருங்கடலில் 200 மீ (660 அடி) முதல் 1000 மீட்டர் (3300 அடி) வரையிலும், மேலும் பெருங்கடலின் தரைப்பகுதி வரையிலும் விரிவடைந்துள்ளது. அக்டினோட்டெரிகீயை வகை மீன்கள், ராட்சத கணவாய் உயிரினங்கள், எலும்பு மீன்கள் மற்றும் தலைக்காலி போன்ற தனித்துவமிக்க ஆழ்கடல் உயிரினங்கள் இப்பகுதியில் காணப்படுகின்றன.

ஆழ்கடல் இருட்பகுதி மண்டலமானது மேலும் கூடுதலாக பல பகுதிகளாகப் பிரிக்கப்படுகிறது. அவை, ஆழ்கடல் , ஆழ்கடல் மண்டலம் மற்றும் ஆழ்கடல் பாதாள மண்டலம் என்பனவாகும். 200 மீட்டர்(656 அடி) முதல் 2000 மீட்டர் (6562 அடி) வரையுள்ள பெருங்கடல் பகுதி ஆழ்கடல் என்று கருதப்படுகிறது. 2000 மீட்டர் (6562 அடி) முதல் 6000 மீட்டர் (19685 அடி) வரையுள்ள பகுதி ஆழ்கடல் மண்டலம் என்றும்  6000 மீட்டர் (20000 அடி) முதல் கடலின் தரைப்பகுதி வரையுள்ள பகுதி ஆழ்கடல் பாதாள மண்டலம்  என்றும் கருதப்படுகிறது. இப்பகுதியில் வாழும் உயிரினங்கள் முழுமையாக இருளில் வாழக்கூடிய உயிரினங்களாகக் காணப்படுகின்றன.

மேற்கோள்கள்
-----------

1. ↑  Earle, Sylvia A.; Thorne-Miller, Boyce (1999). *The living ocean: understanding and protecting marine biodiversity*. Washington, D.C.: Island Press. பக். 56–57. பன்னாட்டுத் தரப்புத்தக எண்:1-55963-678-5. .
2. ↑  Kunich, John C. (2006). *Killing our oceans: dealing with the mass extinction of marine life*. Westport, CT: Praeger Publishers. பக். 8–9. பன்னாட்டுத் தரப்புத்தக எண்:978-0-275-98878-4. .
3. ↑  Williams, Linda Meyer (2004). *Earth science demystified*. London: McGraw-Hill. பக். 287. பன்னாட்டுத் தரப்புத்தக எண்:0-07-143499-2.
4. 1 2 3 4  Pinet, Paul R.. *Invitation to Oceanography*. Jones & Bartlett Publishers. பக். 294. பன்னாட்டுத் தரப்புத்தக எண்:0-7637-5993-7.
5. ↑  Freiwald, Andre. *Cold-Water Corals and Ecosystems (Erlangen Earth Conference Series) (Erlangen Earth Conference Series)*. Springer. பக். 980. பன்னாட்டுத் தரப்புத்தக எண்:978-3-540-24136-2.

இவற்றையும் காண்க
----------------

* சூரிய ஒளி மண்டலம்
* கடல்நீர் மண்டலம்
* ஆழ்கடல் பாதாள மண்டலம்
* ஒளியிலி மண்டலம்
* ஆழ்கடல் மண்டலம்
நகைச்சுவை நடிகர்சார்லி சாப்ளின் உருவத்துடன் பகடி ஓவியம்
கிபி 79ல் வெசுவியஸ் எரிமலையால் சிதைந்த பொம்பெயி நகரத்தின் பகடி ஓவியம்
**பகடி ஓவியம்** (*caricature*), ஒரு மனிதனை அல்லது ஒரு பொருளை அல்லது ஒரு நிகழ்வை நகைச்சுவைக்காக அல்லது அரசியலுக்காக பகடி செய்து மிக எளிமையாக வரைவதாகும். இது கருத்தோவியத்தை விட எளிமையாக வரைவதாகும். பகடி ஓவியம் வண்ணங்கள் இன்றி பென்சில் கோடுகள் கருப்பு, வெள்ளையில் எளிமையாக வரையப்படும் ஓவியமாகும்.

பகடி ஓவியங்கள் அவமதிப்பதாகவோ அல்லது பாராட்டுக்குரியதாகவோ இருக்கலாம். மேலும் அரசியல் நோக்கத்திற்காக அல்லது பொழுதுபோக்கிற்காக மட்டுமே வரையலாம். அரசியல்வாதிகளின் கேலிச்சித்திரங்கள் பொதுவாக தலையங்க கருத்தோவியங்களில் பயன்படுத்தப்படுகிறது. அதே நேரத்தில் திரைப்பட நட்சத்திரங்களின் கேலிச்சித்திரங்கள் பெரும்பாலும் பொழுதுபோக்கு இதழ்களில் காணப்படுகிறது..

இலக்கியப்படி, பகடி ஓவியம் என்பது ஒரு நபரின் விளக்கமாகும். இது சில குணாதிசயங்களை மிகைப்படுத்திப் பயன்படுத்துகிறது.

மேற்கோள்கள்
-----------

வெளி இணைப்புகள்
---------------

* Celebrity Caricature
* Caricature பரணிடப்பட்டது 2007-11-23 at the வந்தவழி இயந்திரம்
குவிவுக் கணம்.
குவிவற்ற கணம்.
யூக்ளிடிய வெளியில் ஒரு பொருள் **குவிவு** (*convex*) ஆக இருக்கவேண்டுமாயின் அப்பொருளுக்குள் உள்ள ஒவ்வொரு சோடிப் புள்ளிகளுக்கும், அப்புள்ளிகளை இணைக்கும் கோட்டின் மீதமையும் எந்தவொரு புள்ளியும் அப்பொருளுக்குள்ளேயே அமைய வேண்டும். எடுத்துக்காட்டாக ஒரு திடக் கனசதுரம் குவிவானது; பிறை வடிவம் குவிவானது இல்லை. பிற வெளிகளுக்கும் இக்கருத்தைப் பொதுமைப்படுத்தலாம்.

திசையன் வெளியில்
----------------

ஒரு சார்பின் வரைபடத்திற்கு (நீலம்) மேற்புறமுள்ள அதன் வெளிவரைபடம் (பச்சை) குவிவுக் கணமாக இருந்தால், இருந்தால் மட்டுமே, அச்சார்பு ஒரு குவிவுச் சார்பாக இருக்கும்.
*S* என்பது மெய்யெண்களின் மீதானதொரு திசையன் வெளி. இவ்வெளி யூக்ளிய தளங்களையும் உள்ளடக்கியது.

*S* இல் அமையும் ஒரு கணம் *C* , **குவிவுக் கணம்** (*convex set*) இருக்க வேண்டுமானால் *C* இல் உள்ள அனைத்து *x* , *y* மற்றும் [0,1] இடைவெளியில் அமையும் அனைத்து *t* க்கும்

(1 − *t* ) *x* + *t y* புள்ளியானது *C* இல் இருக்க வேண்டும்.
அதாவது, *x* , *y* புள்ளிகளை இணைக்கும் கோடு *C* க்குள் அமையும்.

மெய்யெண் கணம் **R** இன் குவிவுக் கணங்கள் அதன் இடைவெளிகளாகும். சீரான பலகோணங்கள், திட முக்கோணங்கள், திட முக்கோணங்களின் வெட்டுப்பகுதிகள் ஆகியவை யூக்ளிடிய தளத்தின் குவிவு உட்கணங்களுக்கு எடுத்துக்காட்டுகள்.

பண்புகள்
--------

{\displaystyle S} ஒரு குவிவுக் கணம்; {\displaystyle u\_{1},u\_{2},\ldots ,u\_{r}} {\displaystyle S} இன் உறுப்புகள். {\displaystyle \lambda \_{1},\lambda \_{2},\ldots ,\lambda \_{r}} எதிரிலா எண்கள் மற்றும் {\displaystyle \lambda \_{1}+\lambda \_{2}+\cdots +\lambda \_{r}=1} எனில், 

{\displaystyle \sum \_{k=1}^{r}\lambda \_{k}u\_{k}} எனும் திசையன் {\displaystyle S} இல் அமையும். இத்தகைய திசையன் {\displaystyle u\_{1},u\_{2},\ldots ,u\_{r}} ஆகியவற்றின் குவிவுச் சேர்வு எனப்படும்.
### வெட்டுக்களும் ஒன்றிணைப்புகளும்

ஒரு திசையன் வெளியின் குவிவு உட்கணங்களின் தொகுப்பிற்குப் பின்வரும் பண்புகள் உண்டு:

1. வெற்றுக்கணமும் முழு திசையன் வெளியும் குவிவுக் கணங்கள்.
2. குவிவுக் கணங்களின் வெட்டுக்கணம் குவிவுக் கணம்.
3. குறையாத் தொடர்முறையாகவுள்ள குவிவு உட்கணங்களின் ஒன்றிப்புக் கணம் குவிவுக் கணம்.

மூன்றாவது பண்பான குறையாத் தொடர்முறையாகவுள்ள குவிவு உட்கணங்களின் ஒன்றிப்பிற்கு உட்பொதிவுள்ள கணங்களாக இருக்க வேண்டியது முக்கியமானது. இரு குவிவுக் கணங்களின் ஒன்றிப்புக் கணம் குவிவுக் கணம் அல்ல.

மேற்கோள்கள்
-----------

1. ↑  
Soltan, Valeriu, *Introduction to the Axiomatic Theory of Convexity*, Ştiinţa, Chişinău, 1984 (in Russian).
2. ↑  
Singer, Ivan (1997). *Abstract convex analysis*. Canadian Mathematical Society series of monographs and advanced texts. New York: John Wiley & Sons, Inc.. பக். xxii+491. பன்னாட்டுத் தரப்புத்தக எண்:0-471-16015-6.

வெளி இணைப்புகள்
---------------

* Hazewinkel, Michiel, ed. (2001), "Convex subset", *Encyclopedia of Mathematics*, Springer, ISBN 978-1556080104
* Lectures on Convex Sets, notes by Niels Lauritzen, at Aarhus University, March 2010.